 Wasiiradu waxay soo dhaweeyeen islamarkaana ku ammaaneen Guddiga shaqada baaxadda leh ee uu qabtay mudadii koobnayd ee uu jiray waxaana ay sheegeen in ay diyaar u yihiin wada shaqayn dhaw oo ay la yeeshaan Guddiga si loo fududeeyo shaqada weyn ee Guddiga hortaala, sidoo kale waxay wasiiradu ka codsadeen Guddiga in ay kala shaqeeyaan doorashooyinka degmooyinka Koonfur Galbeed laga qabanayo dhawaan oo bilow ah hanaanka daadajinta maamulka iyo dimoqoraadiyadeynta dalka. 